# data[].attributes.headline
Läänemaa Loodusfestival tagasisideAitäh kommentaaride ja heade soovide eest!Panen omalt poolt ka pisut kirja telgitaguseid, mida ehk kõik ei tea ega märka.1. Koolidega suhtlemist alustasime juba 2017. aasta augustikuust. Saates neile meie õpetajate soovitusel iga kuu meeldetuletusi ja pühadeks ka kaarte. Mõni kool tänas selle eest isegi, et iga kuu neid meeles pidasime.2. Sihtrühmani jõudmist võime hinnata ka selle baasil, et meile laekus essee- ja fotokonkursile koolidest töid ja kõige rohkem, isegi palju, laekus joonistusvõistluse töid.Kohal käis peale Viigi kooli ka LÜG, kes osales mälumängus 10.-12. klassile. Nad tulid konkreetselt selleks kohale. Viigi kool osales loengutes ja samuti põhikooli mälumängus.3. Peatoetajate logosid paberil üleval polnud, kuid lõunaks trükkisime kombinatsiooni uksele välja. Kõik logod jooksid kooli fuajees olevas telekas, aga see ilmselgelt pole hea koht, sest nagu näha, keegi neid ei märganudki. Samas välja trükkida neid kõiki oleks olnud liialt mahukas ja paberit ka raiskav. Plakati all olid enamus logod olemas.4. Rahastuse taotlusi saatsime mitmesse kohta ja plaanid olid mitmekesised, aga paraku kõikidele tegevustele rahastust ei saanud. Turundusele just raha ei saanud ning seetõttu olime ise turundajad ja sellisel moel nagu suutsime. Plakateid viisime koolidesse ja maakonda avalikesse kohtadesse laiali nii palju kui ise jõudsime. Mõned koolikaaslased aitasid ka plakateid levitada. Kuna turunduse raha selleks polnud, saime plakateid panna vaid sinna, kus oli tasuta. Linna enamus pindu on kahjuks tasulised.Turunduse jaoks oli raha kolmeks reklaamiks Lääne Elus, kuid pisukeste segaduste tõttu ei läinud see päris selliselt nagu planeerisime, aga reklaam siiski ilmus. Haapsalu Linnavalitsuselt ei saanud ka toetust, kuigi taotlesime.5. Samas oli kajastust muul moel ka üleriigilistes kohtades. Artiklid ilmusid nii meie kirjutatud, kui ka pressiteadetele reageerides: Lääne Elus, Läänlane.ee-s, Bioneer.ee-s koos intervjuu ja festivali kodulehele linkimisega, Postimehe Maaelu lisas. Eesti Looduses oli aprillis ja mais samuti reklaam. Visithaapsalu lehel oli samuti üleval info ja link kodulehele ja Haapsalu turism saatis infot ettevõtjate e-posti listi, Kultuur.info.ee lehel oli samuti artikkel. Mõned kajastused olid veel, aga need on peamised.Ise saatsime mitmetesse kohtadesse ka pressiteateid. KUKU raadios tehti meiega intervjuu ja Õpetajate Leht kajastas nii eelnevalt kui ka järgnevalt meie festivali tegemisi.6. Kahju on ka sellest, et loomad, kellega kohale tuldi, olime sunnitud paigutama maja taha. Maja ees oleks kindlasti rohkem silma paistnud.7. Ja reklaamplakat oleks võinud olla ka koolimaja ees lehvimas.8. Võimalik, et ajastus polnud ka kõige parem just koolidele mõeldes.9. Üks mis kindel, vaja on suuremat meeskonda. Kuigi koolipoolne tugi oli väga suur, on ikka vaja rohkem inimesi tegema, et jõuaks paremini teha.Loodetavasti järgmisel aastal saab paremini!Aitäh teile!Maris Meriste Läänemaa Loodusfestivali korraldaja

# data[].attributes.subject
Läänemaa Loodusfestival tagasisideAitäh kommentaaride ja heade soovide eest!Panen omalt poolt ka pisut kirja telgitaguseid, mida ehk kõik ei tea ega märka.1. Koolidega suhtlemist alustasime juba 2017. aasta augustikuust. Saates neile meie õpetajate soovitusel iga kuu meeldetuletusi ja pühadeks ka kaarte. Mõni kool tänas selle eest isegi, et iga kuu neid meeles pidasime.2. Sihtrühmani jõudmist võime hinnata ka selle baasil, et meile laekus essee- ja fotokonkursile koolidest töid ja kõige rohkem, isegi palju, laekus joonistusvõistluse töid.Kohal käis peale Viigi kooli ka LÜG, kes osales mälumängus 10.-12. klassile. Nad tulid konkreetselt selleks kohale. Viigi kool osales loengutes ja samuti põhikooli mälumängus.3. Peatoetajate logosid paberil üleval polnud, kuid lõunaks trükkisime kombinatsiooni uksele välja. Kõik logod jooksid kooli fuajees olevas telekas, aga see ilmselgelt pole hea koht, sest nagu näha, keegi neid ei märganudki. Samas välja trükkida neid kõiki oleks olnud liialt mahukas ja paberit ka raiskav. Plakati all olid enamus logod olemas.4. Rahastuse taotlusi saatsime mitmesse kohta ja plaanid olid mitmekesised, aga paraku kõikidele tegevustele rahastust ei saanud. Turundusele just raha ei saanud ning seetõttu olime ise turundajad ja sellisel moel nagu suutsime. Plakateid viisime koolidesse ja maakonda avalikesse kohtadesse laiali nii palju kui ise jõudsime. Mõned koolikaaslased aitasid ka plakateid levitada. Kuna turunduse raha selleks polnud, saime plakateid panna vaid sinna, kus oli tasuta. Linna enamus pindu on kahjuks tasulised.Turunduse jaoks oli raha kolmeks reklaamiks Lääne Elus, kuid pisukeste segaduste tõttu ei läinud see päris selliselt nagu planeerisime, aga reklaam siiski ilmus. Haapsalu Linnavalitsuselt ei saanud ka toetust, kuigi taotlesime.5. Samas oli kajastust muul moel ka üleriigilistes kohtades. Artiklid ilmusid nii meie kirjutatud, kui ka pressiteadetele reageerides: Lääne Elus, Läänlane.ee-s, Bioneer.ee-s koos intervjuu ja festivali kodulehele linkimisega, Postimehe Maaelu lisas. Eesti Looduses oli aprillis ja mais samuti reklaam. Visithaapsalu lehel oli samuti üleval info ja link kodulehele ja Haapsalu turism saatis infot ettevõtjate e-posti listi, Kultuur.info.ee lehel oli samuti artikkel. Mõned kajastused olid veel, aga need on peamised.Ise saatsime mitmetesse kohtadesse ka pressiteateid. KUKU raadios tehti meiega intervjuu ja Õpetajate Leht kajastas nii eelnevalt kui ka järgnevalt meie festivali tegemisi.6. Kahju on ka sellest, et loomad, kellega kohale tuldi, olime sunnitud paigutama maja taha. Maja ees oleks kindlasti rohkem silma paistnud.7. Ja reklaamplakat oleks võinud olla ka koolimaja ees lehvimas.8. Võimalik, et ajastus polnud ka kõige parem just koolidele mõeldes.9. Üks mis kindel, vaja on suuremat meeskonda. Kuigi koolipoolne tugi oli väga suur, on ikka vaja rohkem inimesi tegema, et jõuaks paremini teha.Loodetavasti järgmisel aastal saab paremini!Aitäh teile!Maris Meriste Läänemaa Loodusfestivali korraldaja

# data[].attributes.body
Osalesin festivalil reedesel päeval.
Minu jaoks oli muljetavaldav, kui palju ja millised nimed olid esinejateks saadud. Selle koha pealt korraldajatele 10 punkti.
Kahjuks aga oli külastatavus absoluutselt allpool igasugu arvestust. Ehk oleks pidanud planeerimisperiood olema pikem - läbirääkimised koolidega juba mõned kuud varem, et need oleksid saanud võib-olla oma loodusteaduste tunnid osaliselt festivali ajale sättida.
Hämmastama pani, et ka HKHK loodusalade õpilased ise leidsid kusagil mujal huvitavamaid tegevusi ega viibinud kohapeal. Ilmselt oleks ka kool ise võinud festivalil osalemise läbi erinevate õpiülesannete (nagu see käesolev) kohustuslikuks teha.
Küllap oleks ka reklaami saanud rohkem ja paremini teha, aga teadmata täpsemalt rahaliste vahendite kohta, on seda raske hinnata.
Tekib mõte, et festivali võiks reklaamida ka mõnel üleriigilisel kutsekeskkoole tutvustaval üritusel - läbi selle ehk saab reklaami ka loodusgiidi eriala antud koolis.
Kui mina oleksin kohapeal viibinud rahastajana, siis minu rahakotirauad oleksid paraku kinni jäänud. Inimesena mulle see kõik meeldis ja minu tohutu lugupidamine korraldajatele, aga rahastajale kohapeal avanenud pilt meeldida ei saaks.
Logosid ma kusagil ei märganud.
Kui omalt poolt midagi välja pakkuda festivali parendamiseks, siis minu arvamus on, et algus on liiga suur - festivali võiks teha 1-2 päevasena.  Samuti on vaja rohkem inimesi korralduskomiteesse. Ja samuti võiks festivali korraldamist siduda erinevate koolis õpitavate ainetega - kes saaks oma praktika, kes projektikirjutamise, kes arvutitunnid, kes fotograafia läbi selle tehtud.

Sigrid Kalle-Vainola

# data[].attributes.body
Osalesin festivalil esimesel neljapäevasel päeval. Osalejate vähesuse tõttu kahjuks oma eesmärki ei täitnud. Väga huvitavad ettekanded olid, aga ilmselgelt  vanuse poolest liiga laialivalguvale auditooriumile. Vanuse piirangu võiks kitsamaks tuua ja ka ajaliselt lühemaks. Piirduksin esialgu Länemaa koolide ja rahvaga ning kui on saanud suuremat kõlapinda, siis võiks laiendada. Väga kahju, et isegi meie LG 17 ei osalenud loengutes, ei olnud väljas oma eriala tutvustava lauaga ega teinud reklaami koolile ja erialale. Korralduse ülesanded oleks võinud konkreetselt ära jagada  kursuse peale. Hetkel jäi siiski 2e mehe ürituseks + kooli tugi. Toimumise aja võiks teise valida, sest selleks ajaks on koolides kiire õppeaasta lõpetamine ja on väljasõidu sihtkohad juba valitud. Pakuksin märtsi. Oleksin oodanud kooli ees, võimalusel ka Konsumi lähedal ristmikul ja ka kooli fuajees suuri silte, lippe, õhupalle, mis meelitaks ligi uudistajaid, et siin toimub põnev üritus. Sponsorite logosid kooli seinal nägin ainult ühe plakati alaservas, siiski ajakirja jm reklaamides oli kenasti olemas.

Loodan, et festival saab tasapisi hoo sisse.
Ulvi Kade

# data[].attributes.body
Osalesin festivalil esimesel päeval.

# data[].attributes.body
Osalesin festivalil ainult neljapäeva hommikul. Festivali eesmärk edendada loodusharidust, sai  vähese külastatavuse tõttu ainult osaliselt täidetud. RMK väljapanekud olid huvitavad ja ettekande teemad samuti. HKHK enda õpilasi, keda tavaliselt on koolis ju palju, ei näinud sellel ajal peaaegu kedagi. Kuupäevade planeerimisel oleks pidanud ka nende õppekavaga arvestama. Sihtgrupp oli liiga lai. Võib-olla edaspidi keskenduda Haapsalu koolidele. Neil lihtsam Uuemõisa tulla. Läänemaa koolidest tulijatele oleks pidanud võib-olla taotlema eraldi bussitranspordi osalist katmist. Maikuu on tavaliselt koolis kiire aeg, lisaks sellele plaanitakse tavaliselt ka oma ekskursioonid mai ja juunikuusse. Paljud taotlevad oma sõitude jaoks rahasid  pea aasta ette , vastavalt sellele kuidas KIK-i voorudes tähtajad.

Üks päev võiks olla puhtalt kooliõpilastele mõeldes- õuesõppe päev. Näiteks loodusgiidi eriala õppijate läbiviimisel erinevad retked kooli ümbruses, mere äärde jne. Nii oleks saanud ka loodusgiidi eriala populariseerida.

Toetajate logosid nägin ühel A4 festivali tutvustaval plakatil fuajees. Toetajate logod oleks võinud olla ka aula uksel ja päevakavade all.

Jõudu ja häid ideid uueks festivaliks!

Eleri Inno

# data[].attributes.body
Lugemist :)

# data[].attributes.attachment_link.readable_text
Haapsalu kutsehariduskeskuses loodusgiidiks õppivad Maris Meriste ja Karin Küünarpuu olid suure töö teinud ja hästi ette valmistanud esimese loodusfestivali, mis loodetavasti kujuneb Haapsalus traditsiooniks.

Kui festivali esimesel päeval toimunud loodusgiidi konkurss, milles osales 17 esmakursuslast, korraldati Osmussaarel ja n-ö väiksemale ringile õpetajatele ja õpilastele, siis teise päeva hommikust kuni laupäeva õhtuni olid kutsekooli saal ja fuajee ning õu kõigi loodushuviliste päralt.

Festivali avamise õhkkond oli tujutõstvalt pidulik: avasõnade järel esinesid noored pärimusmuusikud ja Haapsalu naiskoor Kaasike esitas loitse saalis, kuhu oli kaunilt kaetud tulevaste kokkade meisterdatud suupistelaud.

Nii fuajee kui ka koridoride seintel köitsid tähelepanu Läänemaa ja Lääneranna valla koolide õpilaste, Haapsalu fotoklubi ja Haapsalu kutsehariduskeskuse looduserialade õpilaste loodusfotod. Saalis rippus fotonäitus „Poolsada hiidrahnu Harjumaalt", mille autor Kersti Lepik oli pühendanud Eesti Vabariigi 100. sünnipäevale.
Näitlikud õppevahendid
Kohal olid RMK Nõva, Matsalu ja Ristna esindajad, kelle väljapanekute juures sai igaüks oma teadmisi kontrollida või täiendada. RMK Lääne-Eesti piirkonna nupunurka oli Nõva külastuskeskusest toodud mitmesugust liiva Eestimaa eri paigust ja saartelt ning kaugemaltki, näiteks Islandilt ja Vanuatult. Läbi binokulaaride vaadates avanes liiva väga erinev ja põnev struktuur ning vorm.

RMK Matsalu väljapanekust võis ära arvata, millisele puule milline süü ja millised lehed kuuluvad. RMK Hiiumaa väljapanek tutvustas loomade tegevusjälgi looduses. Kes on siin söönud? Kelle pabulad, karvad või sarved? - sellised küsimused ootasid vastust Ristna külastuskeskuse laual, kuhu olid äraarvamiseks paigutatud looma pabulad ja sarved või söödud oksad.

Taimekaartide põhjal sai ära arvata või tundma õppida mürgi- ja saagimarju. Mälumängus Eestimaa looduse tundmisest osalesid aktiivselt paarkümmend täiskasvanut, nende seas ka õpetajate võistkond. Tagasihoidlikum oli 7.-9. klassi õpilaste osavõtt, kuid õpilasi oligi esimesel päeval kohale tulnud korraldajate kutsetest hoolimata oodatust vähem.
Harivad loengud loodusest ja kriisidest
Esimese päeva ettekanded olid harivad. Looduskaitsja ja keskkonnaekspert Tiit Leito kõneles Eesti väikesaartest, illustreerides oma juttu pildikavaga paikadest, kus palju ei käida. Leito ettekanne oli lausa loodusgiidi õppematerjal. Alpinist, loodusfotograaf, matkajuht ja päästja Jaan Künnap kõneles samuti giididele olulisel teemal, kuidas juhtida matka kriisiolukorras. Künnap lisas ettekandele praktilise õpetuse sõlmedest, mille tegemise oskust said soovijad juhendamise järgi omandada. Esimese päeva lõpetas korraldajate väljamõeldud ja kooli territooriumile üles seatud QR-koodimäng kaitsealustest taimedest.

„Palju oleme kogu selle ettevõtmise käigus ise õppinud," ütles Maris Meriste. „Meil on olnud väga huvitav."

Järgmised festivalipäevad jätkusid loengute, loodusfilmide, töötubade, ellujäämiskursuse ja loodusgiidi saatel linnuvaatluse ning kohalike tootjate messiga. Rahvast tõidki kokku eelkõige mess, teadusbuss ja loomad: kanad ja kuked, kitsed ja ponid ning jänesed. Oli lahe pillide töötuba ja vahva messimelu.

Koostöös teiste looduserialasid õpetavate kutsekoolidega esinesid messil loenguga hobustest hobuspetsialist Kati Leutonen Järvamaa kutsehariduskeskusest ja Kadri Aller Luua ametikoolist, kes kõneles talgutest.

„Laupäeva õhtuks olime muidugi väsinud," lausus Meriste. „Aga jäime rahule. Õpetajad jäid ka väga rahule. Eks esimene kord on ikka keeruline."

Juhendajaga koos järgnes arutelu ja analüüs. Korraldajad taotlesid KÜSK-ist ka teavitustoe raha, aga ei saanud, kuigi turundusplaan kiideti väga heaks. Nii reklaamisidki tegijad ettevõtmist peamiselt ilma rahata võimalusi kasutades ja pressiteadete abil.

Pikemalt siin kõigel peatumata - ehkki iga päeva ettevõtmised seda vääriks - võib öelda, et esmakordne festival seadis korralduse lati väga kõrgele. Festival tõestas ka seda, et Haapsalus õppivatest loodusgiididest saavad suurepärased oma töö tundjad.

# data[].attributes.attachment_link.description
Haapsalu kutsehariduskeskuses loodusgiidiks õppivad Maris Meriste ja Karin Küünarpuu olid suure töö teinud ja hästi ette valmistanud esimese loodusfestivali, mis loodetavasti kujuneb Haapsalus traditsiooniks. Kui festivali esimesel päeval toimunud loodusgiidi konkurss, milles osales 17 esmakursuslast, korraldati Osmussaarel ja n-ö väiksemale ringile õpetajatele ja õpilastele, siis teise päeva hommikust kuni laupäeva õhtuni olid kutsekooli saal ja fuajee ning õu kõigi loodushuviliste päralt.

# data[].attributes.body
1. Käisin festivalil kõikidel päevadel ja osalesin mitmetel loengutel ja üritustel samuti olin abiks, kus abi vaja oli. Kõik loengud ja esitlused millest sain osavõtta, olid huvitavad,  sain uusi teadmisi ja ka end proovile panna, sain jälgida kogu festivali ja tekkis palju mõtteid.
Loogiline on selline loodusüritus viiakse läbi kevadel kuna loodus ärkab kevadel aga see on kiire  aeg, eriti koolides , mis on sellise ürituse  sihtgrupp. Oli valus näha, kui vähe oli looduserialade õpilasi kohal.
Suur tänu Viigi kooliperele osavõtu eest ja ka Väärikatele.
2. Minu arust täitis festival kindlasti eesmärgi, sest huvi oli palju, kahjuks ei sobinud paljudele inimestele ja ka koolidale lihtsalt toimumise aeg. Siiski julgen pakkuda, et selle aastane festival on heaks stardiläveks järgmistele ja siis on ka seniseid tähelepanekuid arvestades kergem tegutseda.  Palun ärge unustage, et selle festivali viisid algusest lõpuni läbi kaks õpilast, meie endi seast.
Selgub, et oleks pidanud olema rangem ja kõiki rohkem rakendama, siis oleks meie endi hulgast ka rohkem positiivest tagasisidet.
Kahju, siiski, et külastajaid oli vähe, aga on ka erakordselt mõnus kevad.
3. Fotode link aruandluse lõpus, vabandan mõne pildi kvaliteedi pärast.
4. Ettepanek. Edaspidi võiksid olla eelnevalt koolides vastavad eelpäevad ja vestlus-esitlused, ainult foto- ja joonistuskonkursist eelnevalt jääb väheks. Siis võiks olla vahe nt. kuuaega ja siis põhi üritus nii, et osa festivalist toimub looduses ja siis viktoriinid ja mingid esitlused koolimajades ja miks mitte kasvõi osaliselt erinevates Läänemaa koolides.
5. Logod olid näha ühel plakatil.

https://photos.app.goo.gl/UUlsYvndL9wX4N4Y2

Piret Kaevats

# data[].attributes.body
Festivalil osalesin esimese päeva esimesel poolel. Eesmärk jäi täitmata, kuna külastajaid oli vähe, lisaks ei märganud ühtegi kohta kus oleks populariseeritud Haapsalu Kutsehariduskeskuse loodusgiidi eriala.  LG17 koos  juhendajaga oleks võinud olla ka nn oma lauaga ja rääkida oma erialast jne.
Minu meelest sihtrühm oli väga laialivalguv lastest täiskasvanuni, väga raske on  kõigile huvitavat tegevust kavasse panna.
Minu ettepanek:
Neljapäev - põhikooli õpilased. Reede gümnaasiumi õpilased ja laupäeval kui tööpäeva pole täiskasvanud. Ka esinejatel on väga raske ühel ajal huvitavat  ettekannet teha 10 aastasele ja 55 aastasele. Samuti on maikuu koolides juba varakult ära planeeritud (eksamid, väljasõidudjne), festival võiks toimuda aprillis või siis peaks varakult juba sept-oktoobris koolidesse hakkama saatma teavitusi, et selline festival tulemas.
Toetajate logod olid vaid ühel plakatil, mis asus fuajees, minu meelest on seda vähe. Oleks pidanud olema ka aulas ning päevakavade all.
Soovitused: konkreetsust igas valdkonnas ja meeskonnatöö viivad toreda festivali iga aastaseks! Jõudu ja jaksu :)

Aari Sammelselg

# data[].attributes.body
Käisin festivalil kahel päeval. Osalejad oli mõlemal päeval vähe. Siiski 1 kool osales. Seega võib öelda, et projekt täitis oma eesmärki osaliselt.
Eks suur risk oligi osalejate leidmine ja inimesteni jõudmine. Samuti toetus festival väga palju vabatahtlikkusel. Õnneks oli kooli poolne tugi väga suur ja maandas enamiku riskist, mis oleks võinud korraldajate vähesuse tõttu juhtuda.
Järgmise projekti puhul tuleks rohkem läbi mõelda sihtgrupp ja sellest lähtuvalt jõuda kogukondadeni. Toetajate logosid ma ei leidnudki. Teisalt märkasin kohe ühe põhitoetaja vimpleid. EV100.

Ruta Rosenfeld

# data[].attributes.body
Osalesin festivalil neljapäeval ja reedel. Kuna külastajaid oli väga vähe, siis eesmärk ei täitunud.
Kava oli iseenesest huvitav.
Projekti tegevuste käigus tekkisid mõningased suhtlemisprobleemid, mis olid seotud inimeste erinevate arusaamadega koostööst ja elust.

Eesmärgi saavutamist saaks mõõta äkki hiljem mõne küsitlusega koolide kodulehtedel või tagasiside lehtedel.

Soovitan kaasata projekti rohkem rahvast. Kahekesi on üliraske sellist projekti läbi viia. Turunduse ja reklaamiga oleks pidanud varem ja rohkem tegelema (ka linnas plakatid jne), siit ka vähene osalus.
Võibolla peaks üritusel olema väiksem ja konkreetsem sihtgrupp ja ajaliselt tuleks väga hoolikalt valida, millal korraldada - keset nädalat on inimesed tööl ja koolis.
Toetajate logod olid näha ühel plakatil.

Sille Tamm

# data[].attributes.body
1) Mina osalesin festivalil töötoaga kahel päeval( neljapäev ja reede).
Eesmärgina- on välja  toodud edendada eelkõige Läänemaa koolidele loodushariduse andmist. Kahjuks oli HKHK enda õpilaste hulgas väga vähe osalejaid kuna neist enamik olid praktikal. Teistest koolidest oli esinadatud Viigi. Küll aga oli eelnevalt erinevaid koole osa võtnud mälumängust, fotokonkurssidest jne.
Julgen arvata, et peamist eesmärki projekt ei täitnud.

Mida arvavad korraldajad???

Tore, kui projekt oleks jätkusuutlik. Loodame, et neljal erineval päeval külastas festivali  400 inimest, kuid kindlasti ei saa seda numbrit ainult noorte osalusest.
Festivalile oli kutsutud- palutud palju erinevaid läbiviijaid, töötube, kauplejaid, lektoreid jne.
Pisut väheseks jäi aga võib-olla külastajtate - huviliste arv.

Eesmärgi saavutamist saab mõõta inimeste  registreerimisega, mis oleks võinud olla fuajees. Esimese päeva teisel poolel olukord lahendati.

Soovitused- suurem korraldusmeeskond- eraldi grupid
projektikirjutajad, turundus, toitlustamine jne.

Rahastajate ja toetajate logod olid ees fuajees ühel plakatil.

Evelyn Pähn

# data[].attributes.headline
Ülesanne. Projekti hindamine ja aruandlus

# data[].attributes.subject
Ülesanne. Projekti hindamine ja aruandlus

# data[].attributes.body
1) Valige ülesande sooritamiseks vähemalt üks festivalipäev.  Olete kui rahastaja vaatelja!
Kava: https://laanemaaloodusfestival.weebly.com/kava.html
Läänemaa Loodusfestivali eesmärk on edendada loodusharidust eelkõige Läänemaa, kuid ka teiste Eesti piirkondade õpilaste ja elanike seas. Peale selle on eesmärk populariseerida Haapsalu Kutsehariduskeskuse loodusgiidi eriala Läänemaa koolide õpilastele.

Projekti jätkusuutlikkuse tagamiseks on võetud eesmärk muuta Läänemaa Loodusfestival igaaastaseks traditsiooniks. (kaasatud noorte arv ca 400)

2) Analüüsige lühidalt, kas festival täitis eesmärki, miks? Kas projekti tegevuste elluviimise juures märkasite ka riske?
3) Kuidas saaks eesmärgi saavutamist mõõta? Kui soovi, laadige juurde mõni foto, mis on tõestuseks, et eesmärgid said täidetud.
4) Soovitused järgmise projekti jaoks
5) Kas tegevuste juures oli näha rahastajate -toetajate logod?

Õpilaste nimed, kes projekti analüüsisid: